काठमाडौं, ७ कात्तिक । भूकम्पले भत्काएका मध्ये भारतले ७० र चीनले सात विद्यालय बनाउने जिम्मा लिएका थिए । तर, भूकम्प गएको साढे तीन वर्ष बितिसक्दा पनि दुवै छिमेकीले एउटा पनि विद्यालय बनाएका छैनन् ।
पुनःनिर्माण प्राधिकरणका अनुसार, भूकम्पमा सात हजार नौसय २३ विद्यालय भत्किएका थिए । त्यसमध्ये भारतले सात जिल्लाका ७० र चीनले सात विद्यालय पुनःनिर्माण गर्ने जिम्मा लिएको थियो ।
प्राधिकरणले भत्किएका विद्यालयमध्ये चार हजार ८९ विद्यालय पुनःनिर्माण गरेको छ । तर, छिमेकी राष्ट्र भारत र चीनको सहयोगमा पुनःनिर्माण हुने भनिएका एउटा पनि विद्यालय नबनेको प्राधिरकणले जनाएको छ ।
भारतको अनुदान सहयोगमा रसुवा, गोरखा, धादिङ, नुवाकोट, सिन्धुपाल्चोक, दोलखा र काभ्रेका १०/१० विद्यालय पुनःनिर्माण गर्ने सम्झौता भएको थियो ।
ति विद्यालयको साढे तीन वर्षसम्म निर्माणको काम शुरु पनि भएको छैन् । प्राधिकरणले भारतीय दूतावासमा डीपीआर पठाएपनि निर्माणको काम शुरु भएको छैन् ।
त्यस्तै, चीनले पनि साढे तीन वर्षमा एउटा पनि विद्यालय बनाएको छैन् । उसले सात वटा विद्यालय बनाउने जिम्मेवारी लिएको थियो । चीनको सहयोगमा निर्माण हुने सात विद्यालयमध्ये काठमाडौंको भानु मावि (दरवार हाइस्कुल)को भरखर काम शुरु भएको छ ।
त्यस्तै, सिन्धुपाल्चोक, रसुवा र दोलखाका दुई/दुईवटा विद्यालयमध्ये एउटा पनि बनेका छैनन् । ति विद्यालयको सम्भाव्यता अध्ययन मात्रै सकिएको छ ।
प्राधिकरणका कर्मचारीहरुका अनुसार, दुवै छिमेकीले खासै चासो देखाएका छैनन् । ‘दुवैले ओगट्ने काम मात्रै गरे, बनाउन तिर वास्ता गरेनन्,’ एक कर्मचारीले भने ।
बरु प्राधिकरणले भूकम्पमा भत्किएका सात हजार ९२३ मध्ये चार हजार ८९ विद्यालय पुनःनिर्माण गरेको छ । अहिले एक हजार ९९० विद्यालय निर्माणधिन अवस्थामा रहेको प्राधिकरणले जनाएको छ ।
नयाँ दिल्ली,१८ मङसिर । भारतको प्रमुख विपक्षी दल भारतीय राष्ट्रिय काँग्रेस पार्टीको अध्यक्ष पदमा राहुल गान्धीले उम्मेदवारी दर्ता गराएका छन्।
राहुलकी आमा सोनिया गान्धी भारतीय काँग्रेसकी वर्तमान अध्यक्ष छिन् । उनले स्वास्थ्यलगायतका कारणले पार्टी अध्यक्ष पदमा निरन्तरता दिनसक्ने अवस्था नरहेको बताइएको छ ।
राहुल गान्धी हाल पार्टीको उपाध्यक्ष छन् भने उनी गत पाँच वर्षयता उपाध्यक्ष पदमा छन्। यस पदमा केही वर्षयता कसैले पनि उम्मेदवारी दिएको थिएन ।
पार्टीको अध्यक्ष पदमा उम्मेदवारी दर्ता गराउने अन्तिम समयावधि सोमबारै साँझसम्म यदि कसैले उम्मेदवारी दिएनन् भने राहुल गान्धी नै पार्टीको अध्यक्ष बताइएको छ ।
सन् १९९८ बाट पार्टीको अध्यक्ष पद सम्हाल्दै आउनु भएकी सोनिया गान्धीले आफ्नो छोरालाई सो पदको बागडोर दिन लागेको बताइन्छ ।
अहिलेको अवस्थामा भारतीय काँग्रेसका लागि यो एक राम्रो कुरा भएको र राहुल गान्धीले अगामी दिनमा अन्यन्त राम्रोसँग कार्यसम्पादन गर्ने उत्तरी भारतीय राज्य पञ्जावका मुख्यमन्त्री अमारीन्दर सिंहले बताएका छन्। सिन्ह्वा